google/wiki40b huggingface dataset:
Mark Arendz

Karriere

Arendz deltok første gang i VM under Para-VM på ski 2009 i Vuokatti i Finland. I skiskyting kom han på sjetteplass på 3,6 km jaktstart, og 13.-plass på 12,5 km. I langrenn kom han på 18.-plass på sprinten og 20.-plass på 10 km fri teknikk, i klassen LW2-9.
Hans første paralympiske leker var Paralympiske vinterleker 2010 i Vancouver i Canada, der han deltok i langrenn og skiskyting. I skiskyting kom han på 16.-plass på 12,5 km og syvendeplass på 3 km jaktstart. I langrenn kom Canada på syvendeplass på 1 × 4 + 2 × 5 km stafett, og han fikk niendeplass på sprinten som beste individuelle resultat. Han kom på tolvteplass på 10 km klassisk stil, men stilte ikke til start på 20 km.
I Para-VM på ski 2011 deltok han kun i én øvelse i langrenn; han kom på tiendeplass på 20 km. Han fikk to fjerdeplasser i skiskyting; på 12,5 km og 3 km jaktstart, og på 7,5 km kom han på sjetteplass. Arendz fikk tre individuelle førsteplasser i verdenscupen i langrenn i 2011, og i verdenscupen i skiskyting kom han på annenplass totalt. Også i verdenscupen i skiskyting 2012 kom han på annenplass totalt.
Arendz fikk tre medaljer i skiskyting i Para-VM på ski 2013. Han vant 7,5 km, og han fikk bronse på 12,5 km og 15 km. I langrenn kom han på tolvteplass på sprinten, og han deltok på det canadiske laget som kom på syvendeplass på 4 × 2,5 km stafett. Han vant både verdenscupen i langrenn og skiskyting i 2013.
I Paralympiske vinterleker 2014 i Sotsji fikk han to medaljer i skiskyting. På 7,5 km kom han på annenplass, og på 12,5 km kom han på tredjeplass. Han kom på ellevteplass på 15 km. I langrenn kom han på ellevteplass på 10 km fri teknikk.
Han deltok igjen i Para-VM på ski 2015, i både langrenn og skiskyting. I langrenn kom han på fjerdeplass på 10 km, og Canada kom også på fjerdeplass på stafetten. I skiskyting kom han på femteplass på mellomdistanse, sjetteplass på sprinten og ellevteplass på 15 km individuelt.
I Para-VM på ski 2017 vant han sprint og mellomdistanse i skiskyting, og han fikk sølv på 15 km individuelt, bak franske Benjamin Daviet. I langrenn fikk han to bronsemedaljer – på 10 km og på stafetten. På 20 km kom han på femteplass.
Lucanus (Eolucanus) pani

Kjennetegn

En middelsstor (25 - 35 millimeter), blankt svart hjortebille. Hannens kjever er litt forstørrede, sigdformede uten eller med en ganske liten tann på innersiden. De knebøyde antennene har vanligvis en fire-leddet vifte. Kroppsformen er forholdsvis kort og bred sammelignet med de fleste andre Lucanus-arter, og hannens hode forholdsvis lite. Hunnen ligner hannen bortsett fra at kjevene er mindre.

Utbredelse

Arten er utbredt i Tibet.
AirHelp

Historie

AirHelp ble grunnlagt i januar 2013 av administrerende direktør Henrik Zillmer, Nicolas Michaelsen og Greg Roodt, tidligere medlem av Moshi Monsters.
AirHelp ble introdusert av TechCrunch som opptatt i den verdenskjente Silicon Valley-inkubatoren YCombinator vinteren 2014. selskapet lanserte sine tjenester i USA i mars 2014. I mai ble den integrerte gmailtjenesten annonsert på den årlige Tech Crunch Disrupt konferansen i New York. E-postintegreringen gjør at AirHelp kan søke gjennom e-postkontoer for å finne reisedokumenter som kan være berettiget i følge EF 261-loven.
AirHelp mottok Spark-prisen en konferanse som ble holdt i Las Vegas i mai 2014. Selskapet ble tildelt prisen blant 30 teknologi-startups blant totalt 500 søkere. I mai 2014, ble AirHelp kåret til årets beste danske startup i Nordic Startup Awards.
I oktober 2015 lanserte selskapet en flyselskapsrangering, som vurderer flyselskap basert på flere faktorer, inkludert fasiliteter, service, punktlighet og hvordan de overholder passasjerrettigheter.
Twenty 4 Seven

Twenty 4 Seven var en nederlandsk dance-duo som hadde de fleste av sine hits på begynnelsen av 1990-tallet. Det meste av tiden bestod duoen av Stacey Sege Paton (Stay-C) og Nancy Coolen, og ble produsert av Ruud van Rijen. 
Gruppen ble opprettet i 1989 av den nederlandske produsenten Ruud Van Rijen. Han var da en av de første som kombinerte en mannlig rapper med en kvinnelig sanger. Denne kombinasjonen kom til å bli brukt regelmessig i eurodance-miljøet. Andre grupper som fulgte dette prinsippet var for eksempel 2 Unlimited, 2 Brothers on the 4th Floor, Culture Beat, Snap! og Masterboy. Før dette ble denne kombinasjonen ikke brukt så bevisst innenfor ragga-house og hiphouse.
Rijen opprettet gruppen under navnet Twenty 4 Seven, og duoen bestod da av den 15 år gamle sangeren Nancy Coolen og rapperen Tony Dawson-Harrison, en amerikansk militær basert i Tyskland (også kjent som Captain Hollywood).
Duoens første singler, «I can't stand it» og «Are You Dreaming», ble hits både i og utenfor Nederland. Etter de første suksessene forlot Dawson-Harrison duoen i 1992, etter uenighet med Ruud Van Rijen, og tok deretter opp en solo-karriere. Paton (Stay-C) Seedorf tok Dawson-Harrisons plass i gruppen.
Duoens følgende singel, «It Could Have Been You», ble ikke noen suksess, men singelen «Slave To The Music» ble en internasjonal hit. Albumet med samme tittel ga duoen flere gull- og platinaplater. Etter singler «Slave To The Music», «Is It Love», «Take Me Away» og «Leave Them Alone» (som nådde posisjon 17 i internasjonale lister) toppet listene over hele verden. «Is It Love» og «Take Me Away» ble ikke utgitt i USA.
Det tredje albumet, «I Wanna Show You», var også en hit. I 1994 fikk Oh Baby! høye plasseringer i store deler av Europa. Keep on trying' hadde ingen suksess i Storbritannia. Twenty 4 Seven ble tildelt den nederlandske eksportpris. Sangeren Nance forlot gruppen i 1995 for å starte en solokarriere. I hennes sted kom Stella, som tidligere hadde sunget med Dawson-Harrison. Med denne besetningen fikk Twenty 4 Seven sin siste store hit, «We are the world», som ble populær i Nederland. 
Stella forlot duoen i 1997, etter at hun ikke klarte å kombinere Twenty 4 Seven med arbeidet sitt som modell og danser. Etter dette fortsatte Twenty 4 Seven som et soloprosjekt basert rundt Paton (Stay-C), uten at det ble flere hits. Gruppen har aldri blitt offisielt oppløst, men etter 1999 har det vært stille rundt dem. En mulig gjenforening av den klassiske besetningen, Paton og Coolen har vært forsøkt, men har så langt ikke blitt noe av. 
Paton arbeider i dag som produsent i Stay-C Music Company.
Prospect (New South Wales)

Historie

Kaptein Arthur Phillip kalte området 'Bellevue'. 13. april 1791 klatret Watkin Tench til toppen av åsen og gav det navnet Tench's Prospect Mount. Dette ble senere omdøpt til Prospect Hill.
Kort tid etter 1808 ble William Lawson utnevnt til 'aide-de-camp' til George Johnston og ble tildelt 500 acre land i Prospect. Han kalte tomten Veteran Hall og bygget en 40-roms storgård der. Ha døde på storgården 16 juni 1850 og tomten ble etterhvert overtatt av Metropolitan Water Board. Huset ble ødelagt i 1926 og mesteparten av tomten er nå under vann i vannreservoaret Prospect reservoir.
Firmaet «Emu and Prospect Gravel and Road Metal Company Limited» åpnet en privat jernbanelinje fra Toongabbie til steinverket Prospect Quarry 7 april 1902. Etter at staten ikke lenger kunne levere jernbanevogner stopped tog å gå på linjen i 1945, selv om selve jernbanen lå der til tidlig 1960 tallet.

Transport

Prospect ligger ved Great Western Highway og M4 Motorway, som gir tilgang til de vestlige bydelene og østover til Sydney sentrum.
Prospect Highway forbinder Prospect til det sentrale Blacktown.
Blacktown jernbanestasjon gir tilgang til Cityrail og Countrylink nettverkene, særskilt til Cityrails' Western railway line. Flere buss-selskap kjører bussruter mellom Prospect og Blacktown via Blacktown Road.
Miravariabel

Miravariabler, etter stjernen Mira, er en klasse pulserende variable stjerner som karakteriseres av svært rød farge, pulserende perioder lengre enn hundre dager og en forskjell i lysstyrke på over en størrelsesklasse. De er røde kjemper i de siste stegene i sin utvikling (den asymptotiske kjempegrensen), som kommer til å kaste ut sine ytterste delene i rommet som en planetarisk tåke og bli en hvit dverg innen noen millioner år.
Miravariabler anses å være stjerner med mindre enn to solmasser, men de kan være to tusen ganger så lyssterke som solen på grunn av den enorme oppblåste størrelsen. De antas å pulsere på grunn av at hele stjernen ekspanderer og drar seg sammen. Dette skaper forskjeller i temperatur og radius, som begge er faktorer for variasjoner av lysstyrken. Perioden de pulserer med avhenger av massen og radiusen hos stjernen. Tidlige modeller av Miravariabler antok at stjernen forble sfærisk symmetrisk under denne prosessen (først og fremst for å holde datasimuleringer enkle snarere enn av fysikalske grunner). En senere studier av Miravariabler fant at 75 % av stjernene som kunne observeres ikke var sfærisk symmetriske, et resultat som stemmer overens med tidligere observasjoner av Miravariabler, og derfor finnes det nå ønsker om å bruke superdatamaskiner til å gjøre realistiske tredimensjonale simuleringer av stjernene.
NM i mangekamp 1923

NM i mangekamp 1923 var en del av NM i friidrett 1923.
Det ble konkurrert i femkamp og tikamp for menn. 
Mesterskapet i femkamp ble arrangert i Trondhjem 24. juni.
Mesterskapet i tikamp ble arrangert på Bislett stadion i Kristiania 28.-29. juli.
27. august

Navnedag

Roald, Rolf, Rolv.
Kyllingkjøtt

Kyllingkjøtt er kjøtt fra kylling, det vil si unge hønsefugler.
Kyllingkjøtt inneholder mye proteiner, vitaminer og mineraler. Skinnet inneholder dessuten mye fett. Kyllingens slaktekropp består fremfor alt av bryst, vinge, lår og ben. Også leveren blir anvendt til mat.
Kyllingen kan kokes eller stekes. Den bør spises gjennomstekt for ikke å risikere spredning av campylobacter, bakterier som kan gi mage- eller tarmplager.
Force Protection Cougar

Cougar er en serie middelstunge minebeskyttede kjøretøyer fra amerikanske Force Protection.  De leveres i 4×4- og 6×6-utgaver.  Cougar er i tjeneste med Irak, Storbritannia og USA.
Steamroller

AMD Steamroller Family 15h er en mikroarkitektur som er blitt utviklet av Advanced Micro Devices som etterfølgeren til Piledriver i deres mikroprosessorer. Arkitekturen er basert på AMD Bulldozer og ble lansert i begynnelsen av 2014 som tredje generasjon av AMD Bulldozer. Arkitekturen blir produsert med 28 nanometers transistorer og bestod av to kjerner.
Den ble etterfulgt av Excavator.
Benno Magnusson

Karriere som klubbspiller

Magnusson slo gjennom som fotballspiller i Åtvidabergs FF, hvor han ble svensk mester i 1972 og 1973. I 1974 ble Magnusson utenlandsproff, da han gikk til Bundesliga-klubben 1. FC Kaiserslautern. Han ble imidlertid lånt ut til Hertha BSC Berlin, også de i Bundesligaen, etter 16 kamper for Kaiserslautern, da klubbens kvote for utenlandske spillere hadde blitt for høy.
Magnusson vendte tilbake til Allsvenskan og Åtvidabergs FF i 1976. Magnusson spilte sammenlagt i begge periodene for klubben 64 kamper i Allsvenskan, samt scoret elleve mål. I forkant av 1977-sesongen gikk han til Kalmar FF. I løpet av hans tid i klubben spilte han 169 seriekamper, og scoret 37 mål, hvorav 150 kamper og 31 scoringer fant sted i Allsvenskan.

Landslagskarriere

Daværende landslagstrener for Sverige, Georg Ericson, ble oppmerksom på Magnussons framgang i forbindelse med Åtvidabergs suksess i hjemlig serie, samt klubbens deltakelse i kontinentale cuper, og Magnussen ble tatt ut til landslaget første gang i 1973. Han ble senere tatt ut til Sveriges tropp til VM i 1974, og han spilte to av sluttspillkampene. Magnusson spilte sammenlagt elleve landslagskamper for Sverige.

Privat

Magnussons bror, Roger Magnusson, er også en tidligere profesjonell fotballspiller.
Lederskap (generelt)

Gruppen av ledere

Eksempelvis kan styret eller øverste daglige leder i en organisasjon kalles for lederskap. Presteskapet eller andre instanser innenfor en religion som har myndighet til å treffe avgjørelser innenfor vedkommende religion, kan betegnes religionens lederskap.

Funksjonen å lede

Et eksempel på dette er når det blir sagt om en person at vedkommende utøver lederskap. Lederskap kan også tillegges en gruppe av ledere. I slike sammenhenger betyr lederskap omtrent det samme som ledelse.
Uttrykket lederskapsutvikling brukes gjerne som fellesbegrep for både indidviduell lederutvikling og utvikling av grupper av ledere. Mens lederutvikling retter seg mot ledere som enkeltpersoner, er ledelsesutviklingen kollektiv og systemrettet. Det betyr at den er opptatt av hvordan lederne fungerer sammen som gruppe, hvordan de samarbeider med øvrige ansatte, og hvordan de utnytter virksomhetens ressurser, organisasjon, teknologi, kultur osv. Programmer for lederskapsutvikling kan ha ulike målsettinger. Noen legger størst vekt på utvikling av hver enkelt leder. Andre legger vekt på å få lederne til å fungere best mulig sammen. Andre igjen søker å kombinere begge de to hensynene.
Coenobius

Utseende

Coenobius er små (2-5 millimeter), brede, blanke bladbiller, gjerne svarte. De er korte og brede. Antennene er ganske tynne og middels lange. Pronotum er avrundet. Hodet er ikke synlig ovenfra. Dekkvingene har fine punktrader.

Levevis

Både larvene og de voksne (imago) billene lever av å spise blad på næringsplanten og er særlig aktive i varme og solskinn.

Utbredelse

Slekten er vidt utbredt i den Gamle verden, men mangler i Europa.
Gracilia minuta

Utseende

En ganske liten (3-7 mm), flat, rødbrun trebukk, en av de minste nordiske artene. Kroppen er ganske slank, antennene minst så lange som kroppen. 
Kroppsformen er ganske jevnbred, hodet kort og bredt. Pronotum er hvelvet med jevnt buede sider. Dekkvingene er middels grovt punkterte uten noen lengderibber eller punktrekker. Beina er nokså korte.

Levevis

Larven utvikler seg i tynne greiner av løvtrær, først og fremst kurvpil (Salix viminalis). Disse billene klekker ofte fra kurver og andre flettverksprodukter, det kan merkes om en kurv er angrepet ved at det drysser ut boremel. Larveutviklingen tar ett år, men dersom man oppbevarer kurven lunt kan arten gå gjennom flere generasjoner i den samme kurven, som da gjerne blir ganske spist opp. De voksne billene er nattaktive og blir derfor gjerne oversett.

Utbredelse

Arten er utbredt i Mellom- og Sør-Europa. I tillegg er den innført til USA, Argentina, Uruguay og Australia. Den har ikke faste bestander i Norden men er funnet en del ganger i sammenheng med importerte flettverks-produkter, et par ganger i Norge.
Sergej Bakulin

Karriere

Bakulin fikk sin første større internasjonale medalje i 2007, da han fikk bronse i U23-EM. Året før hadde han fått andre gode plasseringer, med bl.a. sjetteplass i World Race Walking Cup i La Coruña og femteplass under EM i friidrett i Göteborg.
I 2009 vant han på 20 km under World Student Games i Beograd, og i 2010 fikk han bronse på 50 km under EM i friidrett i Barcelona, med ny personlig rekord på 3.43,26.
I august 2019 ble han utestengt i åtte år fra å konkurrere på grunn av dopingbruk.
Noroff

Historie

Noroff AS ble opprettet i 1987. De første ti årene drev gründer og daglig leder Finn H. Mathiesen selskapet som et kurs og konsulentselskap innen fagområder som service, ledelse, kvalitet og organisasjonsutvikling. I 1997 startet Noroff med de første årsstudiene under navnet Noroff Instituttet. De startet med 120 studenter i første kull, og skulle gi næringslivet dyktige, kreative medarbeidere via et intensivt og praktisk skoleår innen IT og media. I 2001 hadde Noroff Instituttet mer enn 1 000 fulltidsstudenter, og hadde vokst til en av de største skolene i Norge innen kreativ innholdsproduksjon og IT-fag. Samtidig satset selskapet på nettbasert utdanning i avdelingen WebStudent.
I 2005 startet Noroff fire videregående skoler innen medier og kommunikasjon under merkevaren Mediegymnaset i Stavanger, Kristiansand, Oslo og Fredrikstad.
I 2007 var Noroff Instituttet vokst til en av de største skolene i Europa innen animasjonsfaget/3D-design og Norges største skole i antall studenter innen filmproduksjon.
Gjennom akkrediteringsavtaler med utenlandske universiteter i England, Wales, Australia og Sør-Afrika er det mulig for studentene å fullføre til bachelorgrad med et tredje år i utlandet.
Da skolen ble en godkjent fagskole under Fagskoleloven, endret den navn til Noroff Fagskole AS. Noroff Fagskole leverer NOKUT-godkjente studier som gir rett til lån og stipend i Lånekassen for norske studenter.
I 2012 fikk Noroff akkreditering av NOKUT til å tilby høyskoleutdanning i selskapet Noroff University College AS. Tilbudet er foreløpig bachelorgrader innen animasjon, spill og datasikkerhet.
I juni 2015 solgte Noroff AS sine fire videregående skoler til Akademiet Utdanning Norge AS.
I august 2015 kjøpte Trym Skeie Noroff Fagskole og Noroff University College under sitt nyopprettede selskap Noroff Education AS.
Potiapua

Utseende

En middelsstor, lang og tynn, mørk trebukk, hode, pronotum og den bakre delen av dekkvingenes ytterkant brunrøde. Antennene er tynne og mye lengre enn kroppen. Pronotum er litt ujevnt tønneformet. Dekkvingene er jevnbrede. Beina er lange og tynne, på alle beinpar er lårene noe klubbeformede.

Utbredelse

Artene er bare kjent fra Brasil.
IC 2545

IC 2545 eller AM 1003-333 er et par kolliderende galakser som ligger rundt 450 millioner lysår unna jorden i stjernebildet Luftpumpen. Systemet har to tydelige tidevannsarmer av gass og stjerner slengt ut fra sentralregionen. Den ene tidevannsarmen inneholder flere blå stjernehoper. IC 2545 gløder sterkt i det infrarøde, noe som i tillegg til tidevannsarmene er et tegn på at det er snakk om to kolliderende galakser.
Ronald Hernández

Landslaget

10. oktober 2017 fikk han sin første landskamp for Venezuela mot Paraguay.
Esperança Gicaso

Idrettskarriere

Buya deltok ved Paralympiske sommerleker 2012. Hun løp 100 meter på 12,98, 200 meter på 28,45 og 400 meter (T12)på 1:07,57, men gikk ikke videre fra første runde på noen av disse distansene. 
Ved Para-VM i friidrett 2013 kom hun på 3.-plass på 800 meter, bak Terezinha Guilhermina og Jerusa Santos fra Brasil. Hun deltok også på 100 meter, der hun kom på 4.-plass. To år senere deltok hun ved Para-VM i friidrett 2015, der hun kom på 10.-plass på 400 meter. På 100 og 200 meter ble hun slått ut i semifinalen. 
Hun deltok igjen ved Paralympiske sommerleker 2016, der hun var Angolas flaggbærer under åpningsseremonien. På 100 meter satte hun personlig rekord med 12,61, men gikk ikke videre fra første runde. På 200 meter løp hun på 26,92, og kom sist i sitt innledningsheat, og gikk heller ikke her videre til finalen. På 400 meter satte hun personlig rekord i innledningsheatet, med 1:04,17, men også her kom hun sist i sitt heat, og nådde ikke finalen. Alaine Antonio Dias Baptista var ledsager ved disse paralympiske lekene.
Samfunnsspeilet

Samfunnsspeilet var et tidsskrift som ble utgitt av Statistisk sentralbyrå, og som presenterte analyser og forskningsresultater om levekår og livsstil for et allment publikum. Tidsskriftet ble utgitt fra 1987 til 2018 Fra 2018 ble det en del av SSB analyse (utgitt fra 2016).
3. SPETSNAZ-brigade

3. SPETSNAZ-brigade (russisk 3-я отдельная бригада специального назначения, forkortet 3-я обрспн, 3. brspn) er en brigade i det russiske forsvaret. Brigaden ble etablert i Sovjetunionen i 1966 og var i 2017 en SPETSNAZ-brigade i de væpnede styrkene i Sentrale militærdistrikt i Russland. Brigaden er forlagt til Toljatti.

Borgerkrigene i Tsjetsjenia

Under de to borgerkrigene støttet brigaden de russiske avdelingene i Tsjetsjenia.
Madeinlinux

Madeinlinux er en tidligere italiensk linuxdistribusjon som var basert på Fedora. Distribusjonen benyttet vindusbehandleren IceWM og hadde 32-biter x86 som plattform.
Versjon 4.0 ble lansert 22. januar 2001.
Mike Shinoda

Tidlig liv

Hans første interesse for musikk begynte da han så Public Enemy og Anthrax, etter dette ble han mer og mer interessert i musikk og begynte å spille piano og studere klassiske pianogrep. Deretter fikk han interesse for hiphop og jazz. Deretter begynte han å spille gitar og rappe.
Når han begynte på Agoura High School møte han Brad Delson, Mark Wakefield og Rob Bourdon. Sammen startet de bandet «Super Xero», og de begynte å øve etter skoletid. Dette førte til at de bestemte seg for å bli profesjonelle musikere. Shinoda har også studert kunst på Art Center College of Design og senere grafisk design og illustrasjoner. Etter studiene arbeidet han som grafisk designer. Under studiene møtte han Joe Hahn og de ble etter hvert gode venner. Sammen med Hahn designer Shinoda omslagene til Linkin Park og Fort Minors album.

Xero

Xero ble senere til Linkin Park. Forskjellen mellom bandene var blant annet Mark Wakefield, som sluttet da bandet ikke slo igjennom og de ikke fikk platekontrakt. Etter at Wakefield sluttet søkte bandet etter en ny vokalist og fant etterhvert Chester Bennington. Med Bennington som vokalist skiftet bandet navn til Hybrid Theory, før de i 2000 igjen skiftet navn til Linkin Park, og kort tid senere slapp debutalbumet Hybrid Theory.

Linkin Park

Shinoda er et av de opprinnelige medlemmene som fortsatte da bandet skiftet navn til Linkin Park. I bandet står Shinoda for all rapping, og står bak mye av backupvokaler i sangene, i tillegg til dette har han hatt tre solosanger («No Roads Left», «Hands Held High» og «In Between»). I sangen In Between Synger han sammen med Chester Bennington etter første vers. På albumet Minutes to Midnight synger/raper han bare på fire sanger, en av grunnene til dette skal etter hva Shinoda sier være at bandet og produsenten deres ville gå over til en roligere stil.
Hanif Bali

Bakgrunn

Hanif Bali kom til Sverige i 1991, fire år gammel i forbindelse med Gulfkrigen. Han bodde blant annet i Göteborg og Upplands Väsby i oppveksten, mens han som voksen er bosatt i Solna.

Yrkeskarriere

Bali arbeidet som IT-konsulent med fokus på webteknologier før han gikk inn i politikken, og har også drevet med programmeringsarbeid på si etter at han ble valgt inn i Riksdagen. Han har ingen formell ingeniørutdannelse, men er selvlært i PHP, Java, C og C++.

Politisk karriere

Til valget i 2010 stod han på niendeplass på riksdagslisten i Stockholms län og var med sine 23 år den yngste og høyst plasserte nykomlingen blant Moderaterna. Siden 17 oktober 2015 er Bali også innvalgt i Moderaternas sentralstyre.
I Sveriges riksdag var Bali først medlem i arbeidsmarkedskomiteen og vara i utdanningskomiteen. Han hadde også ansvaret for integrasjonsspørsmål for Moderaterna i arbeidsmarkedskomiteen. Etter at Bali stemte for å anerkjenne IS' massakrer på kristne og andre minoriteter i Midtøsten som folkemord, noe som ikke var i samsvar med partilinjen, ble han av partiledelsen avsatt som integrasjonspolitisk talsperson og medlem av arbeidsmarkedskomiteen. Bali ble deretter plassert i næringskomiteen.
I valgkampen gjorde Bali seg kjent i spørsmål om asylinnvandring, hvor han blant annet kritiserte Moderaterna i Vellinge for deres restriktive flyktingpolitkk, og i IT-relaterte spørsmål.
Bali er veldig aktiv på Twitter og er der kjent for å bruke et hardt språk i diskusjonene. I 2017 fikk også Bali oppmerksomhet for å bruke begreper og symboler inspirert av den amerikanske alt-right-bevegelsen. På grunn av dette har Bali blitt sammenlignet med Milo Yiannopoulos og Donald Trump.